Maurizio Sarri jipprepara għall-finali kontra Napoli Jiem wara li kisbu l-kwalifikazzjoni għall-finali tal-Coppa Italia, It-Tnejn, Juventus kellhom sessjoni ta' taħriġ intensiva taħt il-gwida tal-coach Maurizio Sarri. Dan tal-aħħar kellem lill-players fejn għarrafhom dwar l-affarijiet li marru tajjeb fis-semi-finali kontra AC Milan u oħrajn li għandu bżonn jirranġa. Fuq kollox, Sarri jrid jagħti motivazzjoni ġdida lill-istilla tat-team, Cristiano Ronaldo, minħabba li kontra r-Rossoneri ma tantx deher f'forma mill-aqwa fejn minbarra li tilef penalty, falla diversi ċansijiet quddiem il-lasta. Sarri jrid ipatti għat-telfa li Juventus dabbru kontra l-Partenopei fil-kampjonat u jaf li din mhux se tkun faċli minħabba d-determinazzjoni li kellhom dan it-team fil-logħba kontra Inter. Finalment għal Sarri dan jista' jkun l-ewwel trofew tiegħu kemm ilu li ngħaqad fit-tmexxija tat-team fil-bidu tas-sajf li għadda.